NOW HIRING: Secretary General to lead a passionate team of 9 in Brussels at Missing Children Europe Lees meer
BROCHURE OF OUR ERASMUS PLUS ACTIVITIES Lees meer
ERASMUS PLUS LEADERSHIP AND MENTORING COURSE in SARDINIA Lees meer James Cleveland "Jesse" Owens (12 September 1913 – 31 Maart 1980) was 'n Amerikaanse atleet wat vier goue medaljes by die Berlynse Olimpiese Spele in 1936 gewen het.
100 m (Olimpiese Somerspele 1936)
200 m (Olimpiese Somerspele 1936)
4x100 m aflos (Olimpiese Somerspele 1936)
verspring (Olimpiese Somerspele 1936)
- Amerikaanse verspringkampioen (buitemuurs) – (1933, 1934, 1936)
- Amerikaanse verspringkampioen (binnemuurs) – (1934, 1935)
Jesse Owens tydens die Olimpiese Somerspele 1936 se verspring vir mans
Hy het in 1933 vir die eerste keer nasionale aandag getrek as 'n leerling van die hoërskool in Cleveland: tydens die interhoër in Chicago het hy die wêreldrekord vir die 100-jaart (91 m) naelloop geëwenaar en 7,56 m ver gespring. Talle universiteite het hom genader, maar hy het uiteindelik op die Staatsuniversiteit van Ohio besluit, na sy pa 'n werk gevind het om die gesin in Jesse se afwesigheid te ondersteun.
In 1936 het Owens die Verenigde State in die Olimpiese Spele in Berlyn verteenwoordig. Adolf Hitler het die geleentheid aangegryp as propagandamiddel vir sy nasionaal-sosialistiese politiek en die nadruk gelê op die prestasies van die sogenoemde "Ariese" atlete. Op die eerste dag van die Spele het Hitler slegs Duitse wenners se hand geskud. Beamptes van die Olimpiese Spele het egter daarop aangedring dat Hitler óf al die wenners se hande skud óf niemand se hande skud nie. Hitler het die twee opsie gekies. Owens het nie hierdeur afgesnou gevoel nie, maar was wel teleurgesteld dat hy nie uitgenooi is om president Franklin D. Roosevelt se hand te skud by die Wit Huis nie.
In Berlyn het Owens goue medaljes vir die 100 m, 200 m, verspring en 4x100 m aflos verower.
Ná die Spele wou Owens terug huis toe keer, waar 'n aantal kommersiële aanbiedings op hom gewag het. Amerikaanse atletiekamptenare was woedend en Owens se atletiekloopbaan is daar en dan beëindig. Terug in Amerika het Owens atletiek gebruik om mense te vermaak, deur byvoorbeeld teen resiesperde te hardloop. Finansieel het dit egter swaar gegaan en is hy uiteindelik bankrot verklaar. Hy het egter daarna 'n werk as welwillendheidsambassadeur vir die Verenigde State gekry en bedrywe soos die Ford Motormaatskappy en die Olimpiese Komitee van die Verenigde State toegespreek. Hy het in 1980 gesterf aan longkanker.
↑ "Jesse Owens: Track & Field Legend: Biography". Besoek op 6 Januarie 2008.
↑ Rick Shenkman, Adolf Hitler, Jesse Owens and the Olympics Myth of 1936 13 Februarie 2002 from History News Network (article excerpted from Rick Shenkman's Legends, Lies and Cherished Myths of American History. Publisher: William Morrow & Co; 1st ed edition (November 1988) ISBN 0-688-06580-5)
Wikimedia Commons het meer media in die kategorie Jesse Owens.
Ontsluit van "https://af.wikipedia.org/w/index.php?title=Jesse_Owens&oldid=1947969"
Last edited on 27 Februarie 2019, at 20:30